ફુગાવામાં થયેલા વધારા તથા નબળી આર્થિક વૃદ્ધિને પગલે આવતા મહિને યોજાનારી રિઝર્વ બેન્‍કની નાણાકીય નીતિની સમીક્ષામાં ચાવીરૂપ વ્‍યાજ દરમાં ઘટાડો થવાની શક્‍યતા ધૂંધળી બની છે. ઓગસ્‍ટમાં કન્‍ઝ્‍યૂમર પ્રાઈસ ઈન્‍ડેક્‍સ(સીપીઆઈ) વર્ષ અગાઉની તુલનાએ વધીને ૩.૩૬ ટકા નોંધાયો હોવાનું મિનિસ્‍ટ્રી ઓફ સ્‍ટેટેસ્‍ટિક્‍સના આંકડામાં દર્શાવાયુ છે. ફળોના ભાવમાં ૫.૨૯ ટકા તથા શાકભાજીના ભાવમાં ૬.૧૬ ટકાનો વધારો જોવાયો હતો. ગત મહિને સમાન સમયગાળા દરમિયાન ફળોના ભાવનો ફુગાવો ૨.૮૩ ટકા જયારે શાકભાજીના ભાવનો ફુગાવો (-)૩.૫૭ ટકા રેહવા પામ્‍યો હતો. તૈયાર ભોજન, નાસ્‍તા તથા મીઠાઈના ભાવમાં જુલાઈના ૦.૪૩ ટકાની તુલનાએ ઓગસ્‍ટમાં ૧.૯૬ ટકાનો વધારો જોવાયો હતો.